seungwon929/Th-miracl huggingface dataset:
วิกทัน

วิคทัน (อังกฤษ : VICTON, เกาหลี : 빅톤) วงบอยแบนด์สัญชาติเกาหลีใต้ Plan A Entertainment ในปี ค.ศ 2016 สมาชิกมี ฮัน ซึงอู, คัง ซึงซิก, ฮอ ชาน, อิม เซจุน, โด ฮันเซ, ชเว บยองชาน และ จอง ซูบิน และเดบิวต์ในวันที่ 9 พฤศจิกายน ค.ศ.2016

เมื่อวันที่ 17 สิงหาคม 2016 Plan A Entertainment ได้เปิดเผยรายละเอียดเกี่ยวกับกลุ่ม (ซึ่งเป็นที่รู้จักในชื่อ Plan A Boys) และรายการเรียลลิตี้โชว์ "Me & 7 Men" ซึ่งจะจัดเตรียมการเปิดตัวของวง 
เมื่อวันที่ 30 สิงหาคม 2016 "Me & 7 Men" ออกอากาศตอนแรกใน Mnet

เมื่อวันที่ 1 กันยายน 2016 Seung-sik, Se-jun และ Han-se ได้ออกซิงเกิ้ลดิจิทัลเป็น Plan A Boys โดยได้รับความร่วมมือกับค่ายเพลง "#Begin Again" พร้อมกับมิวสิกวิดีโอที่นำแสดงโดย Huh และสมาชิกทั้ง 7 คนของวง

เมื่อวันที่ 1 พฤศจิกายน 2016 ทีเซอร์ได้ออกอากาศหลังจาก "Me & 7 Men" ออกมาเปิดเผยวันเปิดตัวอย่างเป็นทางการของกลุ่มอย่างเป็นทางการเมื่อวันที่ 9 พฤศจิกายนวันรุ่งขึ้น Plan A Entertainment ได้เปิดตัวทีเซอร์วิดีโอและรูปภาพของ Se-jun และ Byung-chan, พร้อมกับ Teaser ของ Su-bin และ Han-se ที่ถูกปล่อยออกในวันรุ่งขึ้น เมื่อวันที่ 4 พฤศจิกายนซองวู (Seung-woo), ซาน (Chan) และซึงซิก (Seung-sik) ก็ได้รับการปล่อยตัวออกมาพร้อมกับผลงานการแสดงของ "What Time Is It Now?" ซึ่งเป็นเพลงจาก EP ชุดแรก

เมื่อวันที่ 9 พฤศจิกายน 2016 Victon ได้เปิดตัวเป็นทางการด้วยการเปิดตัว EP แรกกับ Voice to New World พร้อมกับเพลงไตเติ้ล "I'm Fine" The group performed both "I'm Fine" and "What Time is It Now?" on music shows for their promotions.

เมื่อวันที่ 9 กุมภาพันธ์ 2017 Plan A ประกาศว่า Victon จะกลับมาเร็วกว่าช่วงปลายเดือนกุมภาพันธ์ เมื่อคืนวันที่ 21 กุมภาพันธ์ทางวงได้ประกาศอย่างเป็นทางการว่าจะกลับมาพร้อมกับ EP ชุดที่สอง 'Ready'

เมื่อวันที่ 2 มีนาคม 2017 "Ready" ออกพร้อมกับมิวสิควิดีโอสำหรับเพลงไตเติ้ล "Eyez Eyez" ได้ Comeback Stage ในรายการ ที่ "M! Countdown" ในวันเดียวกัน
กีฬาขี่ม้าในซีเกมส์ 2017

การแข่งขัน ขี่ม้า ในมหกรรมกีฬา ซีเกมส์ 2017 ในกรุง กัวลาลัมเปอร์ จะจัดขึ้นที่สนามขี่ม้าปูตราจายา.

เกมการแข่งขันในปี 2017 จะประกอบไปด้วยหกรายการ (รายการทั้งหมดสำหรับผสม).

รายการด้านล่างนี้ที่จะทำการแข่งขัน:
เบญจรัตน์ อย่างตระกูล

เบญจรัตน์ อย่างตระกูล เกิดวันที่ 17 พฤศจิกายน พ.ศ. 2541 นักเทควันโดหญิงทีมชาติไทย เจ้าของเหรียญทองแรกจากการแข่งขันเทควันโดประเภทต่อสู้ รุ่นไม่เกิน 57 กก.หญิง "ซีเกมส์ ครั้งที่ 29" ที่ประเทศมาเลเซีย

เบญจรัตน์ศึกษาระดับปริญญาตรีที่คณะวิทยาศาสตร์การกีฬา จุฬาลงกรณ์มหาวิทยาลัย เคยมีผลงานการแข่งขันเทควันโดในระดับประเทศ เช่น เหรียญเงินจากการแข่งขัน รายการ "GH BANK" เทควันโด ยุวชน - เยาวชน ชิงชนะเลิศแห่งประเทศไทย ประจำปี 2557 รุ่นไม่เกิน 52 กก.หญิง เหรียญทองแดงจากการแข่งขัน รายการ "GH BANK" เทควันโดชิงชนะเลิศแห่งประเทศไทย ประจำปี 2558 รุ่นไม่เกิน 52 กก.หญิง และเหรียญเงินจากการแข่งขันเทควันโด รุ่นไม่เกิน 52 กก.หญิง "กีฬาเยาวชนแห่งชาติ ครั้งที่ 32" หรือ "สุพรรณบุรีเกมส์" นอกจากนี้ยังเข้าร่วมการแข่งขันเทควันโดในต่างประเทศ รายการ "โคเรีย โอเพ่น 2014" รุ่นไม่เกิน 52 กก.หญิง ที่เมืองคยองจู ประเทศเกาหลีใต้ คว้าเหรียญทองแดง รุ่นไม่เกิน 52 กก.หญิง

ในปี 2558 เบญจรัตน์เข้าร่วมการแข่งขันเทควันโดเยาวชนชิงแชมป์เอเชีย รายการ "Asian Junior Taekwondo Championships 2015" ที่ประเทศไต้หวัน คว้าเหรียญเงิน รุ่นไม่เกิน 52 กก.หญิง และเข้าร่วมการแข่งขันเทควันโด รายการ "โคเรีย โอเพ่น 2015" ที่เมืองชุนชอน ประเทศเกาหลีใต้ คว้าเหรียญเงิน รุ่นไม่เกิน 52 กก.หญิง ซึ่งเป็นการแข่งขันเพื่อเก็บสะสมคะแนนในการจัดอันดับโลก หรือ G2

ในปี 2559 เข้าร่วมการแข่งขันเทควันโด รายการ "Korea Open 2016" ที่ประเทศเกาหลีใต้ คว้าเหรียญทองแดง รุ่นไม่เกิน 53 กก.หญิง ต่อมาเข้าร่วมการแข่งขันเทควันโด รายการ "The 1st International Taekwondo VTF President Cup" คว้าเหรียญทองแดง รุ่นไม่เกิน 57 กก.หญิง ที่เมืองโฮจิมินห์ ประเทศเวียดนาม โดยเข้าร่วมการแข่งขันกับนักกีฬาเทควันโดทีมชาติไทย จำนวน 3 คน ประกอบด้วย ชนกานต์ เสาวรส รุ่นไม่เกิน 49 กก.หญิง รามณรงค์ เสวกวิหารี รุ่นไม่เกิน 58 กก.ชาย ณัฐวีร์ กล่อมพงษ์ รุ่นไม่เกิน 68 กก.ชาย

ในปี 2560 เข้าร่วมการแข่งขันเทควันโด รายการ "Korea Open 2017" รุ่นไม่เกิน 53 กก.หญิง ที่ประเทศเกาหลีใต้ ต่อมาเข้าร่วมการแข่งขัน "ซีเกมส์ ครั้งที่ 29" ที่ประเทศมาเลเซีย สามารถคว้าเหรียญทอง รุ่นไม่เกิน 57 กก.หญิงมาครอง รอบชิงชนะเลิศเป็นฝ่ายชนะคะแนนนักกีฬาจากเวียดนาม 10-9 เป็นเหรียญทองเหรียญที่ 2 ของสมาคมกีฬาเทควันโดแห่งประเทศไทยในการแข่งขันซีเกมส์ครั้งนี้
ธันเดอร์ (เพลงอิแมจินดรากอนส์)

ธันเดอร์ () เป็นเพลงของวงดนตรีร็อกชาวอเมริกัน อิแมจินดรากอนส์ เป็นเพลงที่สองจากสตูดิโออัลบั้มลำดับที่สาม อีวอล์ฟ ออกจำหน่ายเมื่อวันที่ 27 เมษายน ค.ศ. 2017

มิวสิกวิดีโอเผยแพร่ครั้งแรกวันที่ 2 พฤษภาคม ค.ศ. 2017 กำกับโดย โจเซฟ คาห์น และถ่ายทำในเมืองดูไบ
เจ้าชายออสการ์ เบอร์นาดอตต์ เคานต์แห่งวิสบอร์ก

เจ้าชายออสการ์ เบอร์นาดอตต์ เคานต์แห่งวิสบอร์ก ()
เจ้าชายออสการ์ เป็นพระราชโอรสพระองค์ที่ 2 ในสมเด็จพระเจ้าออสการ์ที่ 2 แห่งสวีเดน กับ โซเฟียแห่งนอสซอ สมเด็จพระราชินีแห่งสวีเดน ประสูติ ณ กรุงสตอกโฮล์ม เมื่อแรกประสูติ ทรงมีฐานะเป็น เจ้าชายแห่งสวีเดนและนอร์เวย์ ต่อมากนอร์เวย์ได้ยแกตัวจากสวีเดน พระองค์จึงดำรงพระอิสิรยยศที่ ดยุกแห่งกอตลันด์
เมื่อปี พ.ศ. 2431 พระองค์ได้เสกสมรสกับ เอ็มบา มอกุส อัล ฟุสเก (ต่อมา:เจ้าหญิงเอ็มบาเบอร์นาดอตต์ เคาน์เตสแห่งวิสบอร์ก) ซึ่งการสมรสของพระองค์ไม่ได้รับความยินยอมจากพระอัยกา พระบิดา และสภาของสวีเดน ซึ่งการสมรสนี้เองทำให้พระองค์ค้องสละฐานันดรและทายาทในการสืบราชบัลลังก์แห่งสวีเดนไปโดยปริยาย และใช้พระนามลำลองอย่างไม่เป็นทางการว่า ออสการ์ เบอร์นาดอตต์ ต่อมา ได้รับการสถาปนาเป็น เจ้าชายออสการ์ เบอร์นาดอตต์ เคานต์แห่งวิสบอร์ก ในวันแต่งงานจากพระอัยกา
เคานต์และเคานต์เตสนั้น มีพระบุตร 5 ท่าน คือ 
พ.ศ. 2431 - พ.ศ. 2496 เจ้าชายออสการ์ เบอร์นาดอตต์ เคานต์แห่งวิสเบอร์ก
เจ้าชายยูจีน ดยุกแห่งนาร์ก

เจ้าชายยูจีน ดยุกแห่งนาร์เก ()
เจ้าชายยูจีน เป็นพระราชโอรสพระองค์สุดท้องใน สมเด็จพระเจ้าออสการ์ที่ 2 แห่งสวีเดน กับ โซเฟียแห่งนัสเซา ประสูคฺ ณ พระราชวังดรอนิ่งโฮล์ม กรุงสตอกโฮล์ม พระองค์ได้รับพระราชทานพระอิสริยยศจากพระราชบิดาเป็น เจ้าชายแห่งสวีเดนและนอร์เวย์ ดยุกแห่งนาร์เก พระองค์ทรงมีความสนพระทัยในงานศิลปะอย่างมากมาย
ตลอดพระชนม์ชีพ เจ้าชายยูจีน ทรงมีความสนพระทัยในงานศิลปะเป็นอย่างมาก โดยเฉพาะภาพวาด อีกทั้งพระราชบิดายังส่งเสริมความชอบของพระองค์อีกด้วย ถึงแว่าจะทรงมีความทนพระทัยงานศิลปะมากเพียงใด พระองค์ยังเคยได้รับการเชิญเสด็จไปงานศิลปะหลายครั้ง แต่ทรงปฏิเสธเพราะความเป็นพระราชวงศ์ และมีพระกรณียากิจอื่นๆอีกให้ทรงปฏิบัติ พระองค์เป็นคนที่มีน้ำพระทัยกว้าง สนับสนุนผู้ที่ชื่นชอบศิลปะ โดยพระองค์ทรงเป็นจิตกรที่โดดเด่นที่สุดในปีค.ศ. 1887 ถึง ค.ศ. 1889 โดยประกอบไปด้วย ทะเลสาบเมอแลนด์ ชนบทกรุงสตอกโฮล์ม

พระองค์ทรงซื้ออพาร์ตเม้นต์เล็กๆใน กรุงสตอกโฮล์ม เป็นที่ประทับในบั้นปลายพระชนม์ชีพ หลังจากประทับได้ไม่นาน ก็สิ้นพระชนม์หลังจากครบวันคล้ายวันประตูปีที่ 82 ได้เพียง 16 วัน ต่อมาในปีค.ศ. 1947 อพาร์ตเม้นต์ที่ประทับของพระองค์ ถูกจัดเป็นงานนิทรรศการ และเป็นที่รู้จักของสาธารณะชนทั่วไปอย่างรวดเร็ว
สะพานคีสูณา

สะพานคีสูณา ( "สฺพานคีสูณา") เป็นสะพานข้ามแม่น้ำโขงในเมืองกำปงจาม จังหวัดกำปงจาม ประเทศกัมพูชา เปิดใช้งานในปี ค.ศ. 2001 และยังเป็นสะพานข้ามแม่น้ำโขงแห่งแรกในกัมพูชาอีกด้วย การก่อสร้างใช้เงินทุน 56 ล้านดอลลาร์จากรัฐบาลญี่ปุ่น สะพานมีความยาว 1,500 เมตร เป็นสะพานที่ยาวอันดับสองของประเทศ รองจากสะพานเกาะกง ซึ่งเปิดใช้งานในปี ค.ศ. 2002 สะพานคีสูณา เริ่มสร้างในปี ค.ศ. 1999 และใช้เวลาสร้างสามปี โดยในพิธีเปิด มีประชาชนเข้าร่วมงานหนึ่งหมื่นคน
สะพานเนียกเลิง

สะพานสึบาสา ( "สฺพานตฺสึบาสา") หรือ สะพานเนียกเลิง ( "สฺพานอฺนกเลือง") เป็นสะพานถนนที่เชื่อมระหว่างจังหวัดกันดาลและจังหวัดไพรแวง ประเทศกัมพูชา เป็นส่วนหนึ่งของทางหลวงพนมเปญ-โฮจิมินห์ เป็นสะพานขึงยาว 2.2 กิโลเมตร และเป็นสะพานข้ามแม่น้ำโขงที่ยาวที่สุดในกัมพูชา ซึ่งยาวกว่าสะพานเกาะกงอยู่ 300 เมตร การก่อสร้างได้รับเงินทุนและความช่วยเหลือจากรัฐบาลญี่ปุ่น สะพานนี้ยังปรากฏบนธนบัตรห้าร้อยเรียลอีกด้วย
ยุทธการที่ประจวบคีรีขันธ์

ยุทธการที่ประจวบคีรีขันธ์เป็นการสู้รบในช่วงต้นของการบุกครองไทยของญี่ปุ่นในภูมิภาคเอเชียตะวันออกเฉียงใต้ของสงครามโลกครั้งที่สอง.เป็นการสู้รบ เมื่อวันที่ 8-9 ธันวาคม พ.ศ. 2484 (ค.ศ. 1941) ได้เกิดขึ้นที่สนามบินของจังหวัดประจวบคีรีขันธ์ในประเทศไทย,บริเวณชายฝั่งของอ่าวไทยตามแนวของคอคอดกระ ญี่ปุ่นมีความตั้งใจจะใช้ประเทศไทยเป็นฐานทัพในการโจมตีดินแดนอาณานิคมของจักรวรรดิอังกฤษในพม่าและมาลายาและจะทำการจู่โจมไทยโดยไม่มีการเตือนล่วงหน้า
จักรพรรดิเยอรมัน

จักรพรรดิเยอรมัน () เป็นพระอิสริยยศของพระประมุขแห่งจักรวรรดิเยอรมัน เริ่มใช้ตั้งแต่พระเจ้าวิลเฮล์มที่ 1 แห่งปรัสเซีย เฉลิมพระปรมาภิไธยพระองค์เองเป็น "จักรพรรดิเยอรมัน" ในวันที่ 18 มกราคม ค.ศ. 1871 จนกระทั่งจักรพรรดิวิลเฮล์มที่ 2 แห่งเยอรมนี ทรงสละราชสมบัติในวันที่ 28 พฤศจิกายน ค.ศ. 1918

นอกจากนี้จักรพรรดิเยอรมันยังเป็นพระราชสมัญญาหนึ่งของจักรพรรดิโรมันอันศักดิ์สิทธิ์ เนื่องจากจักรวรรดิโรมันอันศักดิ์สิทธิ์ในช่วงก่อน ค.ศ. 1512 เคยใช้ชื่อว่า"จักรวรรดิโรมันอันศักดิ์สิทธิ์แห่งชาติเยอรมัน" ()

ภายหลังการปฏิวัติเยอรมัน ค.ศ. 1918-1919 ประมุขแห่งรัฐเยอรมันเปลี่ยนเป็นประธานาธิบดีแห่งไรช์ () โดยมีฟรีดริช เอเบิร์ท เป็นประธานาธิบดีคนแรก
เซดอกเดอะพรีสต์

เซดอกเดอะพรีสต์ () เป็นเพลงสรรเสริญของอังกฤษโดยจอร์จ เฟรดริก ฮันเดล ถูกใช้ครั้งแรกเมื่อค.ศ. 1727 ในพิธีบรมราชาภิเษกพระเจ้าจอร์จที่ 2 แห่งบริเตนใหญ่ เพลงนี้นิยมใช้ในพิธีบรมราชาภิเษกควบคู่กับเพลงอื่นๆของฮันเดลอย่าง "The King Shall Rejoice", "My Heart is Inditing" และ "Let thy Hand be Strengthened" เพลงนี้จะถูกร้องในพิธีบรมราชาภิเษกของพระมหากษัตริย์สหราชอาณาจักรทุกพระองค์ และถือว่าเป็นหนึ่งในเพลงปลุกใจของอังกฤษ

"อิงจากหนังสือ 1 พงศ์กษัตริย์ บทที่ 1 บรรทัดที่ 38–40"
ยุทธการที่เนินเขา 609

ยุทธการที่เนินเขา 609 เกิดขึ้นที่ Djebel Tahentในทิศตะวันตกเฉียงเหนือของตูนีเซียในช่วงการทัพตูนิเซียของสงครามโลกครั้งที่สอง.การสู้รบครั้งนี้เป็นการควบคุมกุญแจทางจุดยุทธศาสตร์สำคัญบนเนินเขา 609 และพื้นที่โดยรอบระหว่างหน่วยกองกำลังทหารอเมริกันของเหล่าทัพที่ 2 แห่งกองทัพสหรัฐ(U.S. II Corp )และหน่วยกองกำลังทหารเยอรมันของกองทัพน้อยแอฟริกาหรือแอฟริกา คอร์.การรบครั้งนี้ได้ถือว่าเป็นประสบการณ์ของกองกำลังอเมริกันและได้ถูกเรียกว่า "ยุคของกองทัพอเมริกันกำลังจะมา"
จักรพรรดิหลิวซ่งเฉา

จักรพรรดิหลิวซ่งเฉา ( , 406 – 424) รู้จักภายหลังในพระนาม อิงหยางกง พระนามเดิม หลิวอี้ฟู่ () จักรพรรดิองค์ที่ 2 แห่ง ราชวงศ์หลิวซ่ง ครองราชบัลลังก์ระหว่าง ค.ศ. 422 – 424

จักรพรรดิหลิวซ่งเฉาประสูติเมื่อ ค.ศ. 406 เมื่อครั้งที่พระราชบิดายังเป็นขุนศึกแห่ง ราชวงศ์จิ้นตะวันออก เมื่อพระราชบิดาโค่นล้มราชวงศ์จิ้นตะวันออกและสถาปนาราชวงศ์หลิวซ่งใน ค.ศ. 420 ก็ได้สถาปนาองค์ชายอี้ฟู่พระราชโอรสองค์ใหญ่ขึ้นเป็นรัชทายาท

เมื่อจักรพรรดิอู่สวรรคตใน ค.ศ. 422 องค์ชายรัชทายาทอี้ฟู่พระชนมายุเพียง 16 พรรษาก็ได้ขึ้นสืบราชบัลลังก์ต่อมาแต่ขุนนางในรัชสมัยของพระราชบิดาก็ได้ลาออกจากราชการจำนวนมากเพราะไม่มั่นใจในจักรพรรดิองค์ใหม่ทำให้จักรพรรดิเฉาถูกปลดและถูกปลงพระชนม์เมื่อ ค.ศ. 424 หลังจากครองราชบัลลังก์ได้เพียง 2 ปีโดยมีองค์ชายอี้หลงพระราชอนุชาต่างพระมารดาขึ้นสืบราชบัลลังก์ต่อมาเป็น จักรพรรดิหลิวซ่งเหวิน
ดับเบิลยูซีดับเบิลยูเอ เวิลด์ ซิกซ์-แมน แทคทีม แชมเปียนชิป

ดับเบิลยูซีดับเบิลยูเอ เวิลด์ ซิกซ์-แมน แทคทีม แชมเปียนชิป () เป็นเข็มขัดแชมป์แทกทีม 3 คนมวยปล้ำอาชีพของ World Class Championship Wrestling ที่ใช่ระหว่างช่วงปี ค.ศ. 1982 - 1988 ซึ่งก่อนหน้านี้ในช่วงปี ค.ศ. 1982 - 1986 ถูกเรียกชื่อว่า เอ็นดับเบิลยูเอ เวิลด์ ซิกซ์-แมน แทคทีม แชมเปียนชิป (เท็กซัส เวอร์ชั่น) () เป็นจุดเด่นของการแข่งขันระหว่าง Von Erich family และเดอะฟาบูลัสฟรีเบิดส์
โรงพยาบาลตากสิน

โรงพยาบาลตากสิน เป็นโรงพยาบาลสังกัดสำนักการแพทย์ กรุงเทพมหานคร ตั้งอยู่เลขที่ 543 ถนนสมเด็จเจ้าพระยา แขวงคลองสาน เขตคลองสาน กรุงเทพมหานคร

ในรัชสมัยพระบาทสมเด็จพระจุลจอมเกล้าเจ้าอยู่หัว ได้เกิดการระบาดของกาฬโรค พระองค์จึงมีพระบรมราชโองการโปรดเกล้าโปรดกระหม่อมให้ตั้งโรงพยาบาลสำหรับรักษาพยาบาลผู้ป่วยกาฬโรคที่ตำบลคลองสาน บนที่ดิน 7 ไร่ 74 ตารางวา เมื่อวันพุธที่ 15 กุมภาพันธ์ 2447 เรียกว่าโรงพยาบาลกาฬโรค สมัยต่อมาได้รับการรักษาผู้ป่วยโรคระบาด ได้แก่ อหิวาตกโรคและไข้ทรพิษ แรกสังกัดกรมนคราธรหรือกรมสุขาภิบาล กระทรวงนครบาล ต่อมารัฐบาลได้จัดให้มีการปกครองในระบบเทศบาล

จนเมื่อวันที่ 1 เมษายน พ.ศ. 2480 ได้โอนไปขึ้นกับเทศบาลนครกรุงเทพ ใช้ชื่อว่า โรงพยาบาลเทศบาลและได้ปรับปรุงโรงพยาบาลโรคติดต่อนี้ขึ้นเป็นสถานพยาบาลพักฟื้นสำหรับผู้ป่วยของโรงพยาบาลกลาง และวชิรพยาบาลก่อน คนทั่วไปเรียกขานว่า “โรงพยาบาลพักฟื้น” ต่อมาปี พ.ศ. 2515 ทางราชการได้ประกาศจัดตั้งเทศบาลนครหลวงขึ้น โดยรวมเทศบาลนครกรุงเทพและเทศบาลนครธนบุรีเข้าด้วยกันโรงพยาบาลตากสินพัก ฟื้นจึงเปลี่ยนชื่อเป็น “โรงพยาบาลเทศบาลนครหลวง” สำหรับรักษาโรคทั่วไป และมีการปรับปรุงเปลี่ยนเป็นกรุงเทพมหานคร ในวันที่ 18 ธันวาคม พ.ศ. 2515 ชื่อของโรงพยาบาลจึงเปลี่ยนเป็น “โรงพยาบาลกรุงเทพมหานคร” และได้เปลี่ยนชื่อมาใช้ชื่อ “โรงพยาบาลตากสิน” ตั้งแต่วันที่ 11 กันยายน พ.ศ. 2516 เพื่อเฉลิมพระเกียรติสมเด็จพระเจ้าตากสินมหาราชผู้ทรงสถาปนากรุงธนบุรี โดยถือวันที่ 27 กรกฎาคมของทุกปีเป็น วันคล้ายวันสถาปนาโรงพยาบาลตากสิน ปัจจุบันโรงพยาบาลมีขนาดของโรงพยาบาล 473 เตียง (ข้อมูล 31 มกราคม พ.ศ. 2560)
เจ้าชายกุสตาฟ ดยุกแห่งอัปป์ลันด์

เจ้าชายกุสตาฟ ดยุกแห่งอัปป์ลันด์ ()
เจ้าชายกุสตาฟ ทรงเป็นพระราชโอรสพระองค์ที่ 2 ใน พระเจ้าออสการ์ที่ 1 แห่งสวีเดน กับ โจเซฟีนแห่งเลาทช์เทนเบิร์ก สมเด็จพระราชินีแห่งสวีเดน ทรงเป็นพระราชอนุชาและพระบรมเชษฐาในพระมหากษัตริย์สวีเดน 2 พระองค์ คือ

เจ้าชายกุสตาฟ ทรงมีความสนพระทัยด้านดนตรีเป็นอย่างมาก ทรงใช้พระนามทางด้านดนตรีว่า Prins Gustaf พระนิพนธ์ประเภทเพลงของพระองค์รู้จักกดีคือเพลง Studentsången เป็นเพลงของนักศึกษา

เจ้าชายกุสตาฟสิ้นพระชนม์ด้วยพระโรคไข้รากสาดใหญ่ ด้วยมีพระชันษาเพียง 25 ชันษา

เจ้าชายกุสตาฟทรงได้รับความไว้วางพระราชหฤทัยจากพระราชบิดาให้เป็นผู้สืบราชบัลลังก์ลำดับที่ 2 เมื่อปีพ.ศ. 2389
กษัตริย์แห่งโรม

กษัตริย์แห่งโรม () เป็นตำแหน่งผู้ปกครองสูงสุดของราชอาณาจักรโรมัน มีอำนาจในฐานะหัวหน้าฝ่ายบริหาร ตุลาการ และนิติบัญญัติ ตามตำนานแล้ว กษัตริย์คนแรกคือโรมุลุส ซึ่งได้สร้างกรุงโรมขึ้นเมื่อ 753 ปีก่อนคริสต์ศักราชบนเขาแพละไทน์ กรุงโรมมีกษัตริย์ทั้งหมด 7 คนซึ่งปกครองกรุงโรมจนถึง 509 ปีก่อนคริสต์ศักราช กษัตริย์คนที่เจ็ดถูกโค่นจากอำนาจจากเหตุข่มขืนลูเครเชีย แม้จะมีชื่อตำแหน่งว่าเป็นกษัตริย์แต่ก็เป็นเพียงชื่อตำแหน่งในทางปกครองเท่านั้น กษัตริย์แต่ละคนมาจากการเลือกตั้งแบบปลอดการแข่งขัน และไม่จำเป็นต้องเกี่ยวข้องทางสายเลือดกับกษัตริย์คนก่อน ระบอบการปกครองเช่นนี้จึงไม่มีชนชั้นราชวงศ์

ตำแหน่งกษัตริย์เป็นตำแหน่งที่มีอำนาจเบ็ดเสร็จเด็ดขาดเหนือผู้คน แม้กรุงโรมจะมีวุฒิสภาแต่ก็เป็นเพียงสภาที่มีอำนาจน้อยนิดในทางปกครองเท่านั้น หน้าที่หลักของวุฒิสภาคือการสนองความปรารถนาของกษัตริย์ นอกจากโรมุลุสผู้เป็นกษัตริย์คนแรกแล้ว กษัตริย์คนต่อมามาจากการเลือกตั้งโดยประชาชนกรุงโรม วุฒิสภาจะแต่งตั้งวุฒิสมาชิกกลุ่มหนึ่งเป็นคณะอินแตร์เรกส์ () ซึ่งจะเป็นคณะที่สรรหาและเสนอชื่อผู้ลงสมัครรับเลือกหนึ่งคนเป็นกษัตริย์ หากผู้สมัครคนนั้นแพ้การเลือกตั้ง คณะอินแตร์เรกส์ก็จะสรรหาผู้ลงสมัครรับเลือกคนใหม่ ผู้ที่ถูกเสนอชื่ออาจจะเป็นใครก็ได้โดยไม่เกี่ยงที่มา อาทิ ลูกิอุส ตาร์กวินิอุส ปริสกุส กษัตริย์คนที่ 5 มีต้นกำเนิดเป็นเพียงสามัญชนผู้อพยพมาจากอีทรัสคัน นครรัฐเพื่อนบ้าน อย่างไรก็ตาม ในตอนปลายยุคได้เกิดการแก่งแย่งอำนาจกันขึ้น ทำให้กษัตริย์องค์ที่ 6 และ 7 ไม่ได้มีที่มาจากการเลือกตั้งโดยประชาชน แต่มาจากการลงมติแต่งตั้งของวุฒิสภาเท่านั้น
จิ้งฮุย

จิ้งฮุย (, ? – 706) ชื่อรอง จงเย่ () ได้รับการแต่งตั้งเป็น ผิงหยางซู่หมินกง () ขุนนางแห่ง ราชวงศ์ถัง และราชวงศ์อู่โจวโดยเป็นอัครมหาเสนาบดีในรัชสมัย จักรพรรดิถังจงจง ซึ่งจิ้งฮุยเป็นแกนนำสำคัญในการบังคับให้จักรพรรดินี บูเช็กเทียน สละราชบัลลังก์ร่วมกับ จาง เจี่ยนจือ

จิ้งฮุยถูก อู่ ซานซือ () หรือ เหลียงเซฺวียนหวัง () พระราชนัดดาในจักรพรรดินีบูเช็กเทียนใส่ความจนถูกเนรเทศและถูกสังหารระหว่างเนรเทศเมื่อ ค.ศ. 706
แนวสุดท้าย

แนวสุดท้าย เป็นละครโทรทัศน์แนวดราม่า-แอ็คชั่น เป็นเรื่องสุดท้ายในโปรเจกต์ The Writers จากปลายปากกาของ ทมยันตี

ในปี พ.ศ. 2561 โดยสร้างในโปรเจกต์ The Writers ผลิตโดย บทโทรทัศน์ ธัญลักษณ์ จุลพงษ์, กัมพล อนุตรโชติ กำกับการแสดงโดย คฑาเทพ ไทยวาณิช นำแสดงโดย โทนี่ รากแก่น,จริญญา ศิริมงคลสกุล,พศุตม์ บานแย้ม,มชณต สุวรรณมาศ,ธันย์ชนก ฤทธินาคา,จิรัชพิสิษฐ์ จารวิจิต ออกอากาศทุกวันจันทร์ - อังคาร เวลา 20.20 - 21.35 น. เริ่มตอนแรกวันที่ 26 กุมภาพันธ์ พ.ศ. 2561 ต่อจากละครเรื่องความรักครั้งสุดท้าย

ชาคริต (โทนี่ รากแก่น) ถูกส่งมาสัมภาษณ์เพื่อเข้าทำงานในหน่วยสืบราชการลับ เขาได้รับคัดเลือกเนื่องจากเป็นคนที่มีคุณบัติครบถ้วน คือ เขาไม่มีภาระทางครอบครัว ควบคุมอารมณ์และความรู้สึกได้ดี มีความสามารถในการจดจำและใช้ภาษา

ชาคริตได้พบกับ ผู้การ (บี๋-ธีรพงศ์ เหลียวรักวงศ์) ซึ่งผู้การได้พาเขาไปทดสอบและฝึกเพื่อเอาตัวรอดตอนเป็นสายลับ นั่นทำให้ชาคริตรู้จักกับ กานดา (แก้ว-จริญญา ศิริมงคลสกุล), หมวดแจ็ค (อาร์ต-พศุตม์ บานแย้ม) และ บุญส่ง (บูม-จิรัชพิสิษฐ์ จารวิจิต) พวกเขามีหน้าที่เตรียมข้อมูลและอุปกรณ์ต่าง ๆ ในการออกปฏิบัติหน้าที่ และคอยสนับสนุนช่วยเหลือทุกอย่างที่ชาคริตต้องการ

งานแรกที่ ชาคริต ได้รับคือ ปลอมตัวเป็นนักท่องเที่ยวเพื่อล้วงความลับจาก กวางอันซู (หลิน-มชณต สุวรรณมาศ) นักเต้นสาวสวย ที่ผู้การสงสัยว่าเป็นสายลับของผู้ก่อการร้ายข้ามชาติ ชาคริตจึงย้ายเข้าไปอยู่ห้องข้าง ๆ กับกวางอันซู แต่ระหว่างการทำงานชาคริตกลับพบว่า กวางอันซู เป็นเพียงผู้หญิงน่าสงสารที่ต้องยอมทำงานทุกอย่างที่ได้รับคำสั่งมา เพื่อแลกกับชีวิตของผู้ชายที่เธอรักอย่าง เลียวเวียนซาน (ตั๊ก-นภัสกร มิตรธีรโรจน์) ซึ่งถูกจับเป็นนักโทษ กวางอันซูไว้ใจชาคริต และรู้สึกดีกับชาคริตจนทำให้ทั้งคู่มีความสัมพันธ์ลึกซึ้ง สุดท้ายภารกิจของชาคริตจะดำเนินต่อไปอย่างไร เขาจะเข้าถึงตัว เลียวเวียนซาน
ยูฟ่ายูโรปาลีก ฤดูกาล 2017–18 รอบแบ่งกลุ่ม

รอบแบ่งกลุ่ม ในการแข่งขัน ยูฟ่ายูโรปาลีก ฤดูกาล 2017–18 จะเริ่มแข่งขันตั้งแต่วันที่ 14 กันยายน พ.ศ. 2560 (ค.ศ. 2017) และสิ้นสุดจนถึงวันที่ 7 ธันวาคม พ.ศ. 2560 (ค.ศ. 2017). 48 ทีมทั้งหมดที่เข้าร่วมการแข่งขันในรอบแบ่งกลุ่มเพื่อที่จะตัดสินหา 24 จาก 32 ทีมในการแข่งขัน รอบแพ้คัดออก ของ ยูฟ่ายูโรปาลีก ฤดูกาล 2017–18.

การจับสลากมีขึ้นเมื่อวันที่ 25 สิงหาคม พ.ศ. 2560 (ค.ศ. 2017), 13:00 CEST หรือ 18:00 (เวลาประเทศไทย), ที่ กริมัลดี ฟอรัม ใน ราชรัฐโมนาโก.

ด้านล่างนี้คือทีมที่เข้าร่วมสำหรับรอบแบ่งกลุ่ม (ค่าสัมประสิทธิ์สโมสรยูฟ่าของพวกเขาในปี 2017), โดยการจัดกลุ่มโถทีมวางของพวกเขา. พวกเขาประกอบด้วย 16 ทีมที่เข้ามาในรอบนี้, 22 ทีมผู้ชนะของ รอบเพลย์ออฟ, และ 10 ทีมผู้แพ้ของ แชมเปียนส์ลีก รอบเพลย์ออฟแมตช์การแข่งขันเป็นวันที่ 14 กันยายน, 28 กันยายน, 19 ตุลาคม, 2 พฤศจิกายน, 23 พฤศจิกายน, และ 7 ธันวาคม พ.ศ. 2560 (ค.ศ. 2017). เวลาคิกออฟในแต่ละนัดเป็นเวลา 19:00 และ 21:05 CEST/CET ยกเว้นสำหรับบางแมตช์สำหรับเหตุผลตามภูมิศาสตร์.

เวลาจะถูกปรับให้เร็วขึ้นตั้งแต่วันที่ 28 ตุลาคม พ.ศ. 2560 (ค.ศ. 2017) (นัดที่ 1–3) เป็น CEST (), หลังจากนั้น (นัดที่ 4–6) เวลาก็จะเป็น CET ().
เจ้าหญิงยูเชนีแห่งสวีเดนและนอร์เวย์

เจ้าหญิงยูเชนีแห่งสวีเดนและนอร์เวย์ ()
เจ้าหญิงยูเชนี ทรงเป็นพระราชธิดาพระองค์ที่ 3 และพระองค์เดียวใน พระเจ้าออสการ์ที่ 1 แห่งสวีเดน กับ โจเซฟีนแห่งเลาทช์เทนเบิร์ก สมเด็จพระราชินีแห่งสวีเดน ทรงเป็นพระราชขนิษฐาในพระมหากษัตริย์สวีเดน 2 พระองค์ คือ

ซึ่งพระนาม ยูเชีนี ได้รับการตั้งชื่อตาม ยูจีน ดยุกแห่งเลาทช์เทนเบิร์ก พระอัยกา(ตา) ในพระองค์

เจ้าหญิงยูเชีนีมีความสนพระทัยด้านศิลปะ เฉกเช่นพระเชษฐาของพระองค์ เจ้าชายกุสตาฟ ดยุกแห่งอัปป์ลันด์ โดยทรงสนพระทัยทางด้านการวาดภาพด้วยสีน้ำเป็นพิเศษ 
นอกจากความสนพระทัยด้านงานศิลปะแล้ว ทรงยังมีความสนพระทัยรับองค์กรต่างๆของสวีเดนไว้ในพระอุปถัมภ์ เช่น องค์กรคนตาบอดแห่งสวีเดน โดยทรงใช้งานศิลปะของพระองค์ เมื่อประมูลมาได้ ก็จะทรงนำเข้าในองค์กรทั้งสิ้น พระองค์ทรงปฎิบัติเช่นนี้จนพระชันษาย่างเข้า 55 ชันษา ก็ทรงหยุดเนื่องจาพระพลานามัย

เจ้าหญิงยูเชนี สิ้นพระชนม์จากการประชวรมาเป็นเวลานานโดยสิ้นพระขนม์ก่อนถึงวันประสูติปีที่ 59 เพียง 1 วัน
กีฬาบิลเลียดและสนุกเกอร์ในซีเกมส์ 2017

การแข่งขัน บิลเลียดและสนุกเกอร์ ในมหกรรมกีฬา ซีเกมส์ 2017 ในกรุง กัวลาลัมเปอร์ จะจัดขึ้นที่ กัวลาลัมเปอร์ คอนเวนชัน เซ็นเตอร์ ใน กัวลาลัมเปอร์ ซิตี เซ็นเตอร์.

ประเทศเจ้าภาพ (มาเลเซีย)
เจ้าหญิงเจ้า

เจ้าหญิงเจ้า ( , ? – 7 พฤษภาคม 675) หลังสิ้นพระชนม์ได้รับการสถาปนาเป็น จักรพรรดินีกง () ก่อนจะเปลี่ยนเป็น จักรพรรดินีเหอซื่อ () เป็นเจ้าหญิงในราชวงศ์ถัง เป็นพระชายาพระองค์แรกในจักรพรรดิถังจงจง พระราชโอรสในจักรพรรดิถังเกาจง เมื่อครั้งยังดำรงพระอิสริยยศเป็นเจ้าชาย กับเจ้าหญิงฉางเล่อ (? – 688) พระราชธิดาในจักรพรรดิถังเกาจู่ ผู้เป็นพระอัยยิกากับ เจ้ากุ้ย

เจ้าหญิงเจ้าถูกจับขังคุกเนื่องจากพระมารดาคือเจ้าหญิงฉางเล่อไปวิพากษ์วิจารณ์จักรพรรดินีบูเช็กเทียน พระอัครมเหสีในจักรพรรดิเกาจงและเป็นพระมารดาของเจ้าชายหลี่เสี่ยน และบังคับให้อดพระกระยาหารจนสิ้นพระชนม์เมื่อวันที่ 7 พฤษภาคม ค.ศ. 675

เมื่อจักรพรรดิจงจงได้กลับมาครองราชบัลลังก์อีกเป็นครั้งที่ 2 ใน ค.ศ. 705 หรือ 30 ปีต่อมาจากเหตุการณ์นั้นพระองค์ก็ได้สถาปนาองค์หญิงเจ้าอดีตพระชายาที่สิ้นพระชนม์ขึ้นเป็นจักรพรรดินีกงกระทั่งเมื่อ ค.ศ. 710 ได้มีการเปลี่ยนพระนามจักรพรรดินีกงเป็นจักรพรรดินีเหอซี
ฉัตรชัย พรหมเลิศ

ฉัตรชัย พรหมเลิศ ข้าราชการพลเรือนชาวไทย ปลัดกระทรวงมหาดไทย เจ้าหน้าที่กองอาสารักษาดินแดนยศนายกองเอก และ อดีตประธานกรรมการในคณะกรรมการการประปาส่วนภูมิภาค

ฉัตรชัย พรหมเลิศ มีชื่อเล่นว่า ฉิ่ง ทำให้บรรดานักข่าวสายการเมืองเรียกติดปากว่า บิ๊กฉิ่ง เกิดเมื่อวันที่ 19 กุมภาพันธ์ พ.ศ. 2504 ที่ จังหวัดสุราษฎร์ธานี เป็นบุตรคนสุดท้องมีพี่น้อง 5 คน ของนายนาวิน กับนางจ้อง พรหมเลิศ ด้านชีวิตครอบครัวสมรสกับ ดร.ปฤถา พรหมเลิศ ประธานชมรมแม่บ้านมหาดไทย

ฉัตรชัย พรหมเลิศ จบการศึกษาระดับมัธยมศึกษาจาก โรงเรียนสามเสนวิทยาลัย ระดับปริญญาตรีรัฐศาสตร์บัณฑิตและระดับปริญญาโทรัฐประศาสนศาสตร์มหาบัณฑิตจาก คณะรัฐศาสตร์ จุฬาลงกรณ์มหาวิทยาลัย (สิงห์ดำ) รุ่น 32

ฉัตรชัย พรหมเลิศ เริ่มต้นรับราชการครั้งแรกเมื่อวันที่ 13 สิงหาคม พ.ศ. 2527 ในตำแหน่งปลัดอำเภอ (เจ้าพนักงานปกครอง 3) อำเภอดงหลวง จังหวัดมุกดาหาร จากนั้นจึงได้ขยับตำแหน่งสูงขึ้นจนกระทั่งได้ขยับจากตำแหน่งรองอธิบดีกรมป้องกันและบรรเทาสาธารณภัยมาดำรงตำแหน่งผู้ว่าราชการจังหวัดลพบุรีเมื่อ พ.ศ. 2552 ก่อนที่ พ.ศ. 2555 จะได้ขยับมาดำรงตำแหน่งอธิบดีกรมป้องกันและบรรเทาสาธารณภัยแทนนาย วิบูลย์ สงวนพงศ์ ที่ขยับขึ้นไปดำรงตำแหน่งปลัดกระทรวงมหาดไทย วันที่ 25 ธันวาคม พ.ศ. 2555 นายฉัตรชัยรับตำแหน่ง กรรมการอื่นในคณะกรรมการการไฟฟ้าส่วนภูมิภาค

ในวันที่ 26 มีนาคม พ.ศ. 2556 เขารับตำแหน่งประธานกรรมการในคณะกรรมการการประปาส่วนภูมิภาค

ในวันที่ 21 มกราคม พ.ศ. 2557 เขารับตำแหน่งกรรมการ ศูนย์รักษาความสงบ ในรัฐบาล ยิ่งลักษณ์ ชินวัตร

ในปี พ.ศ. 2558 เขารับตำแหน่งนายกสมาคมนิสิตเก่าคณะรัฐศาสตร์ จุฬาลงกรณ์มหาวิทยาลัย

ในวันที่ 29 พฤศจิกายน พ.ศ. 2559 เขารับตำแหน่งกรรมการในคณะกรรมการการประปาส่วนภูมิภาค

นอกจากนั้นเขารับตำแหน่งที่ปรึกษาสมาคมผู้อาสาสมัครช่วยการศึกษาและคัดเลือกพ่อตัวอย่างแห่งชาติ

วันอังคารที่ 18 กรกฎาคม พ.ศ. 2560 ในการประชุมคณะรัฐมนตรีทางคณะรัฐมนตรีมีมติเห็นชอบให้นายฉัตรชัยดำรงตำแหน่งปลัดกระทรวงมหาดไทยต่อจากนาย กฤษฎา บุญราช ที่เกษียณอายุราชการในวันที่ 30 กันยายน พ.ศ. 2560 ตามที่ พลเอกอนุพงษ์ เผ่าจินดา รัฐมนตรีว่าการกระทรวงมหาดไทย เสนอโดยให้มีผลตั้งแต่วันที่ 1 ตุลาคม พ.ศ. 2560

ในวันจันทร์ที่ 28 สิงหาคม พ.ศ. 2560 ได้เผยแพร่ประกาศสำนักนายกรัฐมนตรีด้วยมีพระราชโองการโปรดเกล้า ฯ แต่งตั้งนายฉัตรชัยให้ดำรงตำแหน่งปลัดกระทรวงมหาดไทย และเป็นกรรมการในคณะกรรมการหลักประกันสุขภาพแห่งชาติ

ในวันที่ 22 พฤศจิกายน พ.ศ. 2560 เขารับตำแหน่งประธานกรรมการสหกรณ์ออมทรัพย์ กระทรวงมหาดไทย จำกัด

ในวันที่ 5 มิถุนายน พ.ศ. 2561 เขารับตำแหน่งประธานคณะกรรมการในคณะกรรมการการไฟฟ้านครหลวง

ในวันที่ 21 กรกฎาคม พ.ศ. 2561 เขารับตำแหน่งกรรมการในคณะกรรมการนโยบายการเปลี่ยนแปลงสภาพภูมิอากาศแห่งชาติ
เจ้าชายออกุส ดยุกแห่งดัลลันด์

เจ้าชายออกุส ดยุกแห่งดัลลันด์ ()
เจ้าชายกุสตาฟ ทรงเป็นพระราชโอรสพระองค์สุดท้อง ใน พระเจ้าออสการ์ที่ 1 แห่งสวีเดน กับ โจเซฟีนแห่งเลาทช์เทนเบิร์ก สมเด็จพระราชินีแห่งสวีเดน ทรงเป็นพระราชอนุชาในพระมหากษัตริย์สวีเดน 2 พระองค์ คือ

พระองค์ทรงศึกษาใน มหาวิทยาลัยอัปป์ลันด์ ตั้งแต่ปี ค.ศ. 1849 - ค.ศ. 1853 และไม่นานพระองค์ได้กลายเป็นสมาชิกราชบัณฑิตยสถานวิทยาศาสตร์แห่งสวีเดน

พระองค์ทรงเสกสมรสกับ เจ้าหญิงเทเรซาแห่งซัคเซิน-อัลเทนบูร์ก (ต่อมาเป็น:ดัชเชสแห่งดัลลันด์) แต่ไม่ทรงมีพระบุตรร่วมกัน

พระองค์สิ้นพระชนม์จากพระอาการพระปัปผาสะบวม ณ กรุงสตอกโฮล์ม
สนมชี

สนมชี (戚姬; สิ้นพระชนม์ 194 ปีก่อนคริสตกาล) หรือ ท่านหญิงชี (戚夫人) เป็นมเหสีของจักรพรรดิฮั่นเกาจู่ (汉高祖) ปฐมกษัตริย์ราชวงศ์ฮั่น ชื่อตัวของพระนางไม่เป็นที่รับรู้ แต่ปั๋ว หยาง (柏楊) เขียนไว้ในหนังสือของตนว่า พระนางมีชื่อตัวว่า ชี อี้ (戚懿)
เจ้าชายคาร์ล ออสการ์ ดยุกแห่งเซอเดร์มันลันด์

เจ้าชายคาร์ล ออสการ์ ดยุกแห่งเซอเดร์มันลันด์ลันด์ ()

เจ้าชายคาร์ล ออสการ์ ทรงเป็นพระราชโอรสพระองค์ที่ 2 และพระองค์เดียว ใน พระเจ้าคาร์ลที่ 15 แห่งสวีเดน กับ ลูอีสแห่งเนเธอร์แลนด์ สมเด็จพระราชินีแห่งสวีเดนและนอร์เวย์ ทรงเป็นพระราชอนุชาใน หลุยส์แห่งสวีเดน สมเด็จพระราชินีแห่งเดนมาร์ก และทรงเป็นพระภาติยะในสมเด็จพระเจ้าออสการ์ที่ 2 แห่งสวีเดน พระองค์ได้รับการสถานาเป็น ดยุกแห่งเซอเดร์มันลันด์ พระรัชทายาทลำดับที่ 1 ในการสืบราชบัลลังก์

ในเดือนกุมภาพันธ์ ค.ศ. 1854 พระองค์ทรงประชวรด้วยโรคหัด พระราชบิดาจึงมีพระราชบัญชาให้นำพระองค์ไปสรงน้ำ ด้วยเหตุนี้เอง จึงทำให่พระปัปผาสะบวม และสิันพระชนม์เมื่อวันที่ 13 มีนาคม พ.ศ. 2397
เดอะเฟซเวียดนาม

เดอะเฟซเวียดนาม (; (ซีซัน 1-2) (ซีซัน 3)) เป็นการแข่งขันเรียลริตี้โชว์แบบเวียดนามที่อิงกับประเทศสหรัฐและเป็นหนึ่งในหลายประเทศ ในสหรัฐ และ เดอะเฟซ นานาชาติ ซึ่ง โห่ หง็อก ห่า, ฝั่ม เฮือง และ ลาน เคว ทำหน้าที่เป็นเมนเทอร์ โดยมี หวิญ ถวี ทำหน้าที่เป็นพิธีกรในซีซันแรก โดยได้เริ่มออกอากาศในวันที่ 18 มิถุนายน ค.ศ. 2016 ทางช่อง VTV3

และในซีซันสอง ทางรายการก็ได้ทำการเปิดตัวเมนเทอร์ใหม่ 2 คนคือ ฮหว่าง ถวี และ มิญ ตู้ พร้อมกับ ลาน เคว เมนเทอร์จากซีซันแรก และ หืว วี ได้ทำหน้าที่เป็นพิธีกรคนใหม่แทน หวิญ ถวี ซึ่งซีซันสองได้เริ่มออกอากาศในวันที่ 11 มิถุนายน ค.ศ. 2017 ทางช่อง VTV3

นับตั้งแต่ปี 2018 เป็นต้นไป บริษัท Mutilmedia JSC ได้รับสิทธิ์ในการถ่ายทำและเผยแพร่รายการ เดอะเฟซเวียดนาม และได้มีการเปลี่ยนการออกอากาศมาทางสถานีวิทยุโทรทัศน์ วีทีวี9 และ โดยในซีซันสาม หวอ ฮหว่าง เอี้ยน, มิญ หั่ง และ ถั่ญ หั่ง มาทำหน้าที่เป็นเป็นเทอร์ในรายการ และมี นัม จุง เป็นพิธีกรดำเนินรายการ ซึ่งซีซันสามได้เริ่มออกอากาศวันที่ 30 กันยายน ค.ศ. 2018

กฎพื้นฐานของรายการ คือ ผู้เข้าแข่งขันจะถูกแบ่งออกเป็น 3 ทีม โดย 3 เมนเทอร์ พวกเขาจะได้รับการฝึกฝนทักษะเตรียมความพร้อมสำหรับการแข่งขันในรูปแบบต่างๆ เช่น การเดินแบบ ถ่ายภาพแฟชั่น ถ่ายภาพสำหรับแบรนด์ TVC เพื่อค้นหาผู้เข้าแข่งขันที่จะได้เป็น เดอะเฟซเวียดนาม

สัญลักษณ์สี